- Դե, մեր առաջին միտքը Ճարտարապետության ազգային թանգարան-ինստիտուտն էր և Ալեքսանդր Թամանյանի թանգարան-ինստիտուտը: Երկրորդը թեմատիկ առումով շատ համապատասխան է: Բանակցությունները մի քիչ ձգձգվում են, որովհետև, ինչպես գիտեք, երկու թանգարանները ուզում են նորից միավորել: Իրականում Պրահայի ճարտարապետական շաբաթի կարգին համապատասխանելու համար մենք դա պիտի հաշվի առնենք, բայց, ինչպես գիտեք, Հայաստանի պայմաններում այդպիսի վայր դժվար է գտնել: Ես ինքս ճարտարապետ եմ ու գիտեմ, թե որքան բարդ ու ծախսատար է պատվիրատուին համոզել մատչելիության կարևորությունը: Ցուցահանդեսի առումով ոչինչ խոստանալ չեմ կարող, փորձում ենք անել ամեն ինչ: Պրահայից մատչելիության հստակ պահանջ չկա, բայց դա նրանց համար այնքան կարևոր ու բնական է, որ դրա մասին նույնիսկ երբեք խոսակցություն չի լինում: Նրանք երբեք չեն ասել, որ պետք է մատչելի լինի հաշմանդամություն ունեցող անձանց համար, որովհետև դա բնականոն է, բնականաբար, պետք է մատչելի լինի, ինչպե՞ս կարող է մատչելի չլինել: